AQShda 9 yoshli bola boshiga beysbol tayog‘i tegishidan halok bo‘ldi

AQShda to‘qqiz yoshli Kayzer Karlayl boshiga beysbol tayog‘ining tegib ketishidan halok bo‘ldi, deb xabar beradi “Segodnya.ua”.

Hodisa 2-avgust, yakshanba kuni Uichito shahrida (Kanzas shtati) sodir bo‘ldi. National Baseball Congress havaskor ligasi o‘yini davomida beysbolchilardan biri zarba bergandan so‘ng, qo‘lidagi beysbol tayog‘i uchib ketib bolaning boshiga urildi. Referi Mark Goldfeder tez yordam yetib kelgunga qadar Karlaylga birinchi yordam ko‘rsatdi.
Bola og‘ir ahvolda kasalxonaga yetkazildi. Bir sutkadan keyin u vafot etdi. Karlayl jamoalardan birida beysbol tayog‘ini uzatib turuvchisi edi.